KINNITATUD 
							Toetuse väejuhatuse ülema 15.05.2025  
							käskkirjaga nr 826 

KATTESUITSUKÄSIGRANAAT L84A3

1.	Kasutamine ja tööpõhimõte
1.1.	Käsisuitsugranaati L84A3 on punase fosfori baasil töötav suitsugranaat, mida tavaliselt kasutatakse suitsukatte tekitamiseks või sidevahendina asukoha märkimiseks. Granaate kasutatakse analoogselt teise Eesti kaitseväes kasutatavate suitsugranaatidega

Pilt 1. Kattesuitsukäsigranaat L84A3

1.2.	Käsisuitsugranaati L84A3 on punase fosfori baasil töötav suitsugranaat, mida tavaliselt kasutatakse suitsukatte tekitamiseks või sidevahendina asukoha märkimiseks. Granaate kasutatakse analoogselt teiste Eesti kaitseväes kasutatavate suitsugranaatidega. 
1.3.	Granaati hoida paremas/vasakus käes selliselt, et päästikuhoob oleks surutud vastu granaadi korpust. Kaitsesplindi eemaldamiseks tuleb seda keerata 90 kraadi päripäeva, kuni kaitsesplindi juhtvarda otsas olev pulk liigub juhtkanaliga kohakuti ning järgnevalt on võimalik kaitsesplint välja tõmmata ja viska granaat soovitud suunas vähemalt 6-15 m kaugusele alla/risti tuult. Päästehoova vabanemisel (granaadi heitmisel) vabaneb eelvinnastatud löökur. Löökur lööb vastu süütekapslit. Süütekapsel süütab viitelaengu, mis peale põlemist süütab süüte. Süüte põlemisel tekkiv gaasirõhk paiskab lahti suitsuavad ning süttib fosfor.

2.	Kõrvalnähud kasutamisel
2.1.	Kontakt nahaga: Põleb fosfor võib tekitada põletusi.
2.2.	Kontakt silmadega: Põleva fosfori ja sellest tekkiv suits võib ärritada silmi, põhjustades punetust ja eritisi. Kontaktil võib tekitada põletusi.
2.3.	Sisse hingamisel võib ärritada nina, kõri, ülemisi hingamisteid. Sisse hingamisel võivad põleva fosfori tükid tekitada põletusi.
2.4.	Suitsu ja pürotehnilise segu sattumine seedetrakti ja kopsudesse on väga ohtlik. Fosfor, mis õhuga kokkupuutel põlema hakkab võib tekitada raskeid põletusi. Lisaks võib suits põhjustada peavalu, vererõhu langust, nõrkust, iiveldust, ja oksendamist.

3.	Esmaabi
3.1.	Kontakt nahaga:  Viivitamata toimetada värske õhu kätte ning vabastada seal gaasimaskist ja kaitseriietusest. Pese kokku puutunud koht rohke jaheda veega. Eemalda saastunud riided ja pese need enne uuesti kandmist.
3.2.	Kontakt silmadega: Kandes kontaktläätsesid eemalda need kiiresti. Pese silmad rohke voolava jaheda vee all vähemalt 10 minutit. Tuleb vältida silmade hõõrumist. Pöördu viivitamatult struktuuriüksuse meditsiinitöötaja vastuvõtule.
3.3.	Sisse hingamisel: Liigu kiiresti värske õhu kätte vähemalt 100 m vastu tuult.
3.4.	Suitsu ja pürotehnilise segu sattumisel seedetrakti: Pöördu viivitamatult meditsiiniteenistuse punkti. Kunagi ära jooda ega proovi oksendamist esile kutsuda teadvuseta kannatanul.
3.5.	Kui hingamisvaevused ja silmade ärritus püsivad ka pärast 10–15 minutit värskes õhus viibimist, tuleb kannatanu transportida lähimasse meditsiiniasutusse. Pisargaasimürgistuse saanu peab 24 tunni jooksul käima tervisekontrollis.

4.	Ohutus ja transport
4.1.	Granaati transporditakse tehase pakendis.  Käsitlemisel kantakse isikukaitsevahendeid. Siseruumides kasutamine ilma gaasimaskita keelatud. Tõrke esinemisel tuleb oodata 300 m kauguses 15 minutit, seejärel märgistatakse tõrke teinud granaadi asukoht ja teavitatakse sellest harjutusvälja ohutuse vanemspetsialisti ja struktuuriüksuse korrapidajat ning antakse teada granaadi asukohast ja enda kontaktandmetest. Ala puhastamisel (granaadi jääkidest) kasutatakse ühekordseid kummikindaid. Jäätmed transpordi harjutusvälja ohutuse vanemspetsialistiga kokkulepitud kogumiskohta või linnakus asuvasse kogumisvahenditesse.
4.2.	Isesüttimise oht temperatuuridel üle 150 C. Tekkinud põlengut võib kustutada pulber-, vaht-, süsinikdioksiidi- ja veekustutiga. Veejoa suunata otse granaatidele keelatud. Kanna kaitsevarustust, gaasimaski ja kaitsekindaid. Suurema põlengu korral ala inimestest evakueeritakse.